ก้าวข้ามทักษิณ สร้างภูมิโปร่งใส
ประยุทธ์ มั่นใจเปิด ไต๋ เปลี่ยนผ่านอำนาจ,กระแสฤดูมรสุมปกคลุมประเทศไทย,ในสถานการณ์ที่กรมอุตุนิยมวิทยาแจ้งเตือนประชาชนภาคเหนือ อีสาน เตรียมรับมือฝนตกหนักจากอิทธิพลพายุโซนร้อน เบบินคา ที่เคลื่อนตัวเข้าประเทศเวียดนาม,ตามสภาพการณ์ที่หลายจังหวัดต้องเผชิญภาวะน้ำท่วม น้ำป่าไหลหลาก ดินโคลนถล่ม,ภัยธรรมชาติยุคภูมิอากาศโลกเปลี่ยน หนักหน่วงรุนแรงขึ้นทุกขณะ,และก็ถือว่าตั้งรับสถานการณ์ได้ดี รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี ที่แสดงให้เห็นศักยภาพในการบริหารจัดการภัยพิบัติฉุกเฉิน,แบบที่เห็นมีระบบเตือนภัยล่วงหน้า ระบายน้ำในเขื่อนก่อนเกิดพายุฝน การประกาศแนะนำให้ชาวบ้านใต้เขื่อนขนของขึ้นที่สูง หรือถ้าเกิดเหตุการณ์น้ำท่วม น้ำป่า ดินโคลนถล่ม กองทัพ หน่วยราชการพลเรือน ประชาชนจิตอาสา ก็พร้อมเข้าพื้นที่ช่วยเหลือผู้ประสบภัยทันที,สะท้อนประสิทธิภาพเชิงบวกยุครัฐบาลอำนาจพิเศษ,ภายใต้เงื่อนไขสถานการณ์เดินหน้าเข้าสู่โหมดเลือกตั้ง ปลายทางโรดแม็ปที่กระชั้นเข้ามาทุกขณะ,ล่าสุดมีพระบรมราชโองการโปรดเกล้าฯแต่งตั้งประธานกรรมการและกรรมการการเลือกตั้ง (กกต.) 1.นายอิทธิพร บุญประคอง เป็นประธาน กกต. 2.นายสันทัด ศิริอนันต์ไพบูลย์ เป็น กกต. 3.นายธวัชชัย เทอดเผ่าไทย เป็น กกต. 4.นายฉัตรไชย จันทร์พรายศรี เป็น กกต. 5.นายปกรณ์ มหรรณพ เป็น กกต.,กกต.ชุดใหม่ เริ่มปฏิบัติหน้าที่อย่างเป็นทางการ,ในจังหวะใส่เกียร์ถอยทันทีทันควัน นายกิตติศักดิ์ รัตนวราหะ สมาชิกสภานิติบัญญัติแห่งชาติ (สนช.)หนึ่งในผู้ร่วมลงชื่อขอแก้ไขร่าง พ.ร.บ.ประกอบรัฐธรรมนูญว่าด้วยคณะกรรมการการเลือกตั้ง แถลงยืนยันชัด,ภายหลังโปรดเกล้าฯ กกต.ชุดใหม่ เรื่องการเสนอแก้ไขกฎหมายลูก กกต.ก็น่าจะจบแล้ว,เป็นอันว่า ปัจจัยแทรกเลือกตั้งก็ถูกปลดชนวนไป,และเป็นอะไรที่ต่อเนื่องกันตามเงื่อนไขสถานการณ์ ตามคิวที่ พล.อ.ประยุทธ์ตอบคำถามสื่อมวลชน,เป็นเชิงตัดบท ทนการรบเร้าของนักข่าวไม่ไหว,แบไต๋เดือนกันยายนจะหงายไพ่ บอกอนาคตการเมือง,เบื้องต้น ลุงตู่ บอกใบ้แค่จะไม่ลงสมัคร ส.ส. แต่จะอยู่อย่างไรให้ดูตามรัฐธรรมนูญ,แกะรอยตามสูตรนี้ มันก็ตรงกันกับกระแสที่ออกมาก่อนหน้า พล.อ.ประยุทธ์จะรับตำแหน่งประธานที่ปรึกษาพรรค นั่งแท่นกุนซือป้อมค่ายการเมืองใหม่ถอดด้าม,พร้อมใส่ชื่อเป็น 1 ใน 3 บัญชีนายกพรรค,และในจังหวะใกล้เคียงกันกับที่นายชวน ชูจันทร์ ผู้ยื่นจดทะเบียนจัดตั้งพรรคพลังประชารัฐ เตรียมนัดประชุมพรรคเพื่อเลือกตั้งคณะกรรมการบริหารพรรคช่วงปลายสิงหาคมหรือต้นเดือนกันยายน,ห้วงเวลาคาบเกี่ยว มันจะโยงกันหรือไม่,ที่แน่ๆหลายฝ่ายแทงหวยแล้ว คำตอบคือ นายกฯลุงตู่ ตีตั๋วไปต่อแน่,และเมื่อสถานการณ์มาถึงจุดที่ประกาศตัวอย่างเป็นทางการ,นั่นหมายถึงมั่นใจแล้ว ไม่เสียของ,ทีมอำนาจ ประยุทธ์ ต้องชัวร์แล้วว่าเอายี่ห้อ ทักษิณ ชินวัตร อยู่,ถึงแม้จะอยู่ในห้วงสถานการณ์แบบที่นายอภิสิทธิ์ เวชชาชีวะ หัวหน้าพรรคประชาธิปัตย์ ที่ผูกปีแพ้มา ยังยอมรับสภาพตรงๆเลยว่า วันนี้พรรคเพื่อไทยฐานเสียงยังแน่น,นายใหญ่ ยังประกาศลูกทีมจะชนะแบบหิมะถล่ม,นายกฯลุงตู่ พร้อมวัดดวง สวนกระแสนักการเมืองอาชีพ,เรื่องของเรื่อง ในอารมณ์ ทักษิณ พูดปลุกใจลูกพรรค อภิสิทธิ์ ก็ปล่อยข้อมูลลอยๆ,อย่างเก่งก็ทำได้แค่มโนอยู่ข้างสนาม,แต่ในจังหวะที่ นายกฯลุงตู่ คือผู้เล่นในสนาม ที่เล่นไปแก้เกมไป วางหมาก อุดช่องโหว่ เสริมจุดแข็ง,เดินยุทธศาสตร์จนมั่นใจแล้วจึงประกาศหงายไพ่,ตามฉากที่ นายกฯลุงตู่ นำคณะชุดใหญ่เดินสายจัดประชุม ครม.สัญจรแทบจะสัปดาห์เว้นสัปดาห์ กระจายทั่วทุกภูมิภาค ประกาศชัดยิ่งใกล้เลือกตั้งยิ่งต้องจัดโปรแกรมลงพื้นที่ถี่ยิบ,ได้อกได้ใจอารมณ์ลูกทุ่งแบบ ไทยๆ นายกฯเอาของไปเสิร์ฟถึงหัวบันไดบ้าน,อีกด้านก็เป็นมือหนึ่งการตลาดอย่างนายสมคิด จาตุศรีพิทักษ์ รองนายกฯ กัปตันทีมเศรษฐกิจรัฐบาล ที่กดปุ่มปล่อยสารพัดมาตรการอัดฉีดเศรษฐกิจฐานราก,อุ้มปากท้องเกษตรกรยากจนคนมีรายได้น้อย,ไล่ตั้งแต่พักหนี้เกษตรกร 3 ปี อัปราคาข้าวไม่ต่ำกว่าโครงการรับจำนำ บัตรสวัสดิการประชารัฐรักษาฟรี คืนแวตผู้มีรายได้น้อย เพิ่มเบี้ยยังชีพคนชรา บ้านราคาถูกขายคนจนยูนิตละไม่เกิน 1 ล้าน ฯลฯ,ในสถานการณ์เศรษฐกิจภาพรวมที่ฉุดกระชากลากถูจากศูนย์เพราะวิกฤติความแตกแยกทางการเมืองกลับมาติดลมบน พื้นฐานแข็งแกร่งไม่แกว่งตามเศรษฐกิจโลก,ยืนยันได้ด้วยตัวเลขมาตรฐานจากการสำรวจทั้งองค์กรต่างประเทศและในประเทศ ประกอบกับเนื้องานที่จับต้องได้ เมกะโปรเจกต์ที่ตอกเสาเข็มคืบไปกว่าครึ่งโครงการ ไม่ว่าจะเป็นระเบียงเศรษฐกิจภาคตะวันออก(อีอีซี) รถไฟไทย–จีน รถไฟความเร็วสูงเชื่อม 3 สนามบิน รถไฟฟ้าสารพัดสีในกรุงเทพฯและปริมณฑล ฯลฯ,ผลงานแน่นกว่ารัฐบาลเลือกตั้ง ผิดฟอร์มรัฐบาลทหาร,แถมออปชันพิเศษ แบบที่ บิ๊กป้อม พล.อ.ประวิตร วงษ์สุวรรณ รองนายกฯและ รมว.กลาโหม นำทีมฝ่ายความมั่นคงไปแจกโฉนดที่ดินทำกินและทรัพย์สินคืนให้ชาวบ้านในจังหวัดอุดรธานี จากมาตรการแก้ไขปัญหาหนี้นอกระบบในพื้นที่ภาคอีสาน,คสช.ไล่ทุบนายทุนเงินกู้หน้าเลือดที่ผูกขาดอิทธิพลทางการเมือง,ตามท้องเรื่อง ทีมงาน ลุงตู่ ยิงตรงซื้อใจผู้มีรายได้น้อย ฐานคะแนนใหญ่ของประเทศ,น้ำหยดลงหินทุกวันหินยังกร่อน หัวใจอ่อนๆของคนจนไม่แกว่งให้รู้ไป,ยังมีอีเวนต์เก็บแต้มรายวัน สถานการณ์แบบที่ นายกฯลุงตู่ ขึ้นรถไฟฟ้า ลงเรือตรวจระบบขนส่งมวลชนในเมืองกรุง แก้ปัญหารถติดจากการก่อสร้างรถไฟฟ้า,โชว์ลูกขยันต่อเนื่อง สะท้อนความตั้งใจจริงในการแก้ปัญหาตลอด 4 ปีของรัฐบาล คสช.,มันจึงไม่ใช่เรื่องที่จะใช้ปืนจี้หรือกำลังสั่งได้ กับปรากฏการณ์คะแนนนิยม นายกฯลุงตู่ นำโด่งเป็นที่หนึ่งแทบทุกโพล คนอยากให้เป็นนายกฯหลังเลือกตั้ง,ในจังหวะสถานการณ์เทียบกับโจทย์สำคัญอีกฝั่ง,สังเกตได้ว่า เกมโลกล้อมประเทศไทย มุกเก่ง ทักษิณ ชักไม่เข้าเป้าเหมือนเก่า,ภายหลัง พล.อ.ประยุทธ์ ผู้นำทหารของไทย ไปเยือนมาแล้วทั้งทำเนียบขาว วอชิงตัน ดี.ซี. จับเข่าผู้นำสหรัฐฯ และบ้านเลขที่ 10 ถนนดาวนิง ลอนดอน บ้านพักนายกฯอังกฤษ รวมถึงทำเนียบประธานาธิบดีฝรั่งเศส กรุงปารีส,ทูตชาติตะวันตกเข้าพบ บิ๊กตู่ แบบรายวัน เงื่อนไขต่างประเทศเจือจาง,อีกทางเงื่อนไขภายในประเทศก็เจอวิกฤติ ท่อน้ำเลี้ยงอุดตัน,ทั้งโดนฝ่ายคุมเกมอำนาจตามไล่บี้ไล่บล็อก แบบที่คำสั่งมาตรา 44 เด้ง พล.ต.ต.รมย์สิทธิ์ วีริยาสรร พ้นเก้าอี้เลขาธิการคณะกรรมการป้องกันและปราบปรามการฟอกเงิน (ปปง.) แบบกะทันหัน,เบื้องหลังว่ากันว่า หย่อนยานไล่อุดเส้นทางเงินเครือข่าย นายใหญ่,ไหนจะติดอาการกั๊กหัวจ่าย แบบที่ เจ๊แดง นางเยาวภา วงศ์สวัสดิ์ ออกมาบอกปัดกระแสข่าวดันลูกชายเป็นหัวหน้าพรรคเพื่อไทย ยุคนอมินีรุ่นสาม,ตามเหลี่ยมไม่ยอมเปิดยุ้งข้าว ปล่อยเสบียงเลี้ยงนกแลนกเอี้ยง,นั่นย่อมส่งผลต่ออิทธิฤทธิ์ของเพื่อไทย ฐานเสียงในสนามเลือกตั้งพลังถดถอย ตามสภาพคู่แข่งสำคัญอย่าง ทักษิณ ไม่ใช่ปัญหาใหญ่อีกต่อไป ก้าวข้ามไปได้,นายกฯลุงตู่ ถึงได้มั่นใจได้เวลาแบไต๋ยุทธศาสตร์ตีตั๋วต่อ,ซึ่งโจทย์ใหญ่จริงๆของ นายกฯ ลุงตู่ มันอยู่ที่ไปต่ออย่างราบรื่นแค่ไหนต่างหาก,จากรูปการณ์จุดที่จะสะดุดขาตัวเองมันก็มีอยู่ที่ปัญหาเดียว ปมด้อย ที่ยังสลัดไม่หลุด,เพื่อนพ้องน้องพี่ ยังโดนล็อกเป้าโฟกัส,สถานการณ์แบบที่ พี่ใหญ่ อย่าง พล.อ.ประวิตร ไม่มีชื่อเป็นที่ปรึกษาคณะกรรมการต่อต้านการทุจริตแห่งชาติ (คตช.) ชุดใหม่ ก็ถูกตีความเพราะปัญหานาฬิกาหรู,เพื่อนรัก อย่าง พล.อ.ฉัตรชัย สาริกัลยะ รองนายกฯ ก็ถูกตั้งแง่ระแวงความโปร่งใสในโปรเจกต์ที่รับเป็นโต้โผใหญ่จัดซื้อเรือประมงออกนอกระบบ แก้ปัญหาการทำประมงผิดกฎหมาย,แต่อาการหนักสุดก็คือ พี่รอง อย่าง บิ๊กป๊อก พล.อ.อนุพงษ์ เผ่าจินดา รมว.มหาดไทย ที่กำลังโดนโรงไฟฟ้าขยะถล่มทับ เหนื่อยกับการเคลียร์กระแสลูกชายเข้าไปเอี่ยวโครงการฉาว,โยงต่อเนื่องมาจากการเด้งนายณรงค์ศักดิ์ โอสถธนากร จากผู้ว่าฯเชียงรายไปลดชั้นเป็นผู้ว่าฯพะเยา,เป้าตำบลกระสุนตก หนีไม่พ้นโดนไล่บี้ตามถล่ม,นักการเมืองทั้งเพื่อไทยและประชาธิปัตย์รู้อารมณ์จุดอ่อนของ ลุงตู่ ที่ประกาศไม่ทิ้งใครไว้ข้างหลัง,ภายใต้เงื่อนไขสถานการณ์หลังเลือกตั้ง ไร้มาตรา 44 เป็นเกราะกำบังกาย,ภูมิคุ้มกันโปร่งใสเท่านั้นที่จะช่วยให้ ลุงตู่ อยู่รอดปลอดภัย.,ทีมการเมือง
กระแสฤดูมรสุมปกคลุมประเทศไทย ในสถานการณ์ที่กรมอุตุนิยมวิทยาแจ้งเตือนประชาชนภาคเหนือ อีสาน เตรียมรับมือฝนตกหนักจากอิทธิพลพายุโซนร้อน เบบินคา ที่เคลื่อนตัวเข้าประเทศเวียดนาม
ประยุทธ์ จันทร์โอชา,ทักษิณ ชินวัตร,เลือกตั้ง,วิเคราะห์การเมือง,ทีมการเมือง